“SUG‘URTA FAOLIYATI TO‘G‘RISIDA”GI O‘ZBEKISTON RESPUBLIKASI QONUNIGA O‘ZGARTISh VA QO‘ShIMChALAR KIRITISh HAQIDA

1-modda. O‘zbekiston Respublikasining 2002-yil 5-aprelda qabul qilingan “Sug‘urta faoliyati to‘g‘risida”gi 358-II-sonli Qonuniga (O‘zbekiston Respublikasi Oliy Majlisining Axborotnomasi, 2002-yil, № 4-5, 68-modda; O‘zbekiston Respublikasi Oliy Majlisi palatalarining Axborotnomasi, 2006-yil, № 10, 536-modda; 2007-yil, № 9, 415-modda; 2008-yil, № 4, 192-modda) quyidagi o‘zgartish va qo‘shimchalar kiritilsin:
 1) 61-moddaning birinchi qismi:
 quyidagi mazmundagi beshinchi xatboshi bilan to‘ldirilsin: 
 “qimmatli qog‘ozlar bozorida investitsiya vositachisi sifatida professional faoliyatni amalga oshirish. Bunda mazkur faoliyat turini amalga oshirish uchun sug‘urtalovchining litsenziya olishi talab qilinmaydi”; 
 beshinchi—o‘n beshinchi xatboshilari tegishincha oltinchi—o‘n oltinchi xatboshilar deb hisoblansin;
 2) 10-moddaning ikkinchi qismi:
 oltinchi xatboshisi quyidagi tahrirda bayon etilsin: 
 “sug‘urtalovchining, sug‘urta brokerining rahbariga va bosh buxgalteriga qo‘yiladigan malaka talablarini belgilaydi”;
 quyidagi mazmundagi to‘qqizinchi xatboshi bilan to‘ldirilsin: 
 “sug‘urta faoliyati to‘g‘risidagi qonun hujjatlari, shu jumladan belgilangan iqtisodiy normativlar sug‘urtalovchi tomonidan buzilganligi uchun sug‘urtalovchining ustav fondi eng kam miqdorining 0,1 foizigacha miqdorda belgilangan tartibda jarima soladi”;
 to‘qqizinchi—o‘n beshinchi xatboshilari tegishincha o‘ninchi—o‘n oltinchi xatboshilar deb hisoblansin;
 3) 12-moddaning birinchi qismidagi “O‘zbekiston Respublikasi Vazirlar Mahkamasi tomonidan” degan so‘zlar “qonun hujjatlari bilan” degan so‘zlar bilan almashtirilsin.
 2-modda. Ushbu Qonun rasmiy e’lon qilingan kundan e’tiboran kuchga kiradi.